Document ID: /fineweb-2-swissfilter-quality_10-filterrobots/filtered/02696.jsonl.gz/126

АҚШ Давлат котибининг ўринбосари расмий Вашингтон Янги Ўзбекистоннинг тараққиёт стратегиясида белгиланган вазифаларни тўлиқ амалга оширишда ҳар томонлама ёрдам кўрсатишга тайёрлигини таъкидлади
Konsullik va viza masalalari bo’yicha O’zbekiston Respublikasining Berlindagi Elchixonasiga murojaat qilishingizni so’raymiz:
Perleberger Str. 62, 10559 Berlin
Tel.: +49 30 394 098 30/80
Fax: +49 30 394 098 62
<email-pii>
O’zbekiston TIV ishonch telefoni:
+998 71 233 28 28
Ўзбекистон ташқи ишлар вазири Владимир Норовнинг АҚШ Давлат котибининг Фуқаролар хавфсизлиги, демократия ва инсон ҳуқуқлари масалалари бўйича ўринбосари Узра Зея билан учрашуви бўлиб ўтди, деб хабар бермоқда «Дунё» АА
ТИВ маълумотига кўра, учрашувда икки мамлакат ўртасида фуқаролар хавфсизлиги, терроризмга қарши кураш, кибержиноятчилик, одам савдоси соҳаларидаги ҳамкорликнинг долзарб масалалари муҳокама қилинди.
АҚШ Давлат котиби ўринбосари Ўзбекистонда демократик ислоҳотларни амалга ошириш, жумладан, инсон ҳуқуқлари ва эркинликларини ҳимоя қилиш, мажбурий ва болалар меҳнатига барҳам бериш, дин эркинлигини таъминлаш, адлия тизими шаффофлигини, сўз ва матбуот эркинлигини мустаҳкамлаш борасида эришилган ютуқларни қайд этди. Унинг сўзларига кўра, Ўзбекистон минтақа учун «намунали мамлакат»га айланиб, қисқа муддат ичида кўп йиллик муаммоларни тубдан ҳал этиш билан туб ўзгаришларни амалга ошириш имкониятини яққол намойиш этди.
Узра Зея Ўзбекистондаги ислоҳотлар сиёсати АҚШ Давлат департаментининг асосий устувор йўналишларига тўлиқ мос келишини алоҳида таъкидлади. Бу икки томонлама муносабатларнинг юқори динамикаси ва ишончли хусусиятга эга бўлишини таъминлайди.
Томонлар, шунингдек, ўзаро ҳурмат, ишонч ва бир-бирининг манфаатларини ҳисобга олиш тамойиллари асосида ҳамкорликни мустаҳкамлашга тайёрлигини билдирдил. Расмий Вашингтон 2022-2026 йилларга мўлжалланган Янги Ўзбекистоннинг тараққиёт стратегиясида белгиланган вазифаларни тўлиқ амалга оширишда мамлакатимизга ҳар томонлама ёрдам кўрсатишга тайёрлиги алоҳида таъкидланди.
«Дунё» АА